Mei 18, 2020 Mei 18, 2020 liefgodgrootliks2015
Deur Jen / 18 Mei 2020 / Vrees en Angs
Is dit nie verbasend hoe vinnig ons gedagtes kan dwaal na bekommernis, stres en vrees oor verskeie aspekte van ons lewens nie?
Vrees, bekommernis en angs is dikwels geestelike gevegte wat in ons gedagtes woed, wat ons lei om te fokus op hipoteses wat nog nie, en heel waarskynlik nie sal gebeur nie. Dit is Satan, die wêreld of ons eie vlees wat ons uitlok om God se karakter, sy goedheid, sorg en mag, te bevraagteken. Hierdie vrees kan ‘n manifestasie van ongeloof wees.
Volgens Paulus is die antwoord om hierdie wederstrewige gedagtes te beheer, om “elke gedagte gevange te neem,” en ons doen dit deur “die vernuwing van ons gedagtes.” (Romeine 12:1-2; 2 Korintiërs 10:5).
Wederstrewige gedagtes roof, plunder en maak dood. Dit ruk ons ​​soms uit ons slaap, skep allerhande onrus, vermeerder in erger gedagtes, steel vreugde en verswak ons hoop en geloof. Hierdie gedagtes moet gevange geneem word omdat hulle vernietigend en gevaarlik is vir ons geloof en strydig is met die gedagtes wat God wil hê ons moet hê.
Dit is maklik om hierdie gedagtes toe te laat om in ons te maal en ons dan uitgeput en vernietig te laat. Om teen hierdie gedagtes te veg is moeilik omdat hierdie vyande meedoënloos en sonder genade is.
Vernuwe jou gedagtes
Om dit te kan doen, het ons krag nodig wat nie inherent in ons is nie. Ons benodig God se krag wat in ons werk.
Die Heilige Gees gebruik die Skrif om “ons argumente, verskonings en wederstrewige gedagtes te diskwalifiseer en ons te wys wat reg is.” (Sam Storms). Daarom moet ons ons Bybels as ons kosbaarste skat beskou. Dit is ‘n arsenaal van goddelike wapens. Dit is ‘n tweesnydende swaard wat lewendig en kragtig is. Dit sny die gedagtes uit wat ons laat weg beweeg van die waarheid, en nader na die swart gat van leuens en vrees.
Bid en vra die Here daagliks om jou krag in hierdie stryd te wees, om jou denke te verander, om angstige gedagtes te vervang met dit wat goed en waar is. Vra Hom om jou geloof te versterk sodat jou hoop gevind word in wie God is en wat Hy gesê het en nie op jou eie wysheid en krag nie.
Week 4 Memoriseervers:
Week 4 Leesplan:
Previous postGod Van Krag
Next postVerdruk of Meer as ‘n Oorwinnaar?